GL-W4 แปลงฯครั้งที่ 8 ไร้คนใช้สิทธิ!
GL-W4 แปลงฯครั้งที่ 8 ไร้คนใช้สิทธิ!
3 เม.ย. 2560

ผู้สื่อข่าวรายงานว่า ใบสำคัญแสดงสิทธิในการจองซื้อหุ้นสามัญของบริษัท กรุ๊ปลีส จำกัด (มหาชน) ครั้งที่ 4 หรือ GL-W4 ซึ่งครบกำหนดการใช้สิทธิ์ครั้งที่ 8 ในวันที่ 31 มี.ค. 60 ที่ผ่านมา โดยหลักทรัพยมีระยะระยะเวลาแจ้งความจำนงในการใช้สิทธิตั้งแต่วันที่ 20 มี.ค.-28 มี.ค.60
โดยล่าสุดบริษัทได้แจ้งและรายงานผลการจัดสรรหลักทรัพย์ครั้งที่ 8 ว่า ไม่มีผู้มาใช้สิทธิในรอบนี้แต่อย่างใด ส่งผลให้จำนวนใบสำคัญแสดงสิทธิที่ยังไม่ได้ใช้สิทธิอยู่ที่ 164,946,081 (หน่วย) และจำนวนหุ้นที่รองรับการใช้สิทธิคงเหลือ 164,946,081 หุ้น
อย่างไรก็ตามนับตั้งแต่มีการแปลงสิทธิครั้ง 1-7 ทำให้มียอดรวมจำนวนหุ้นที่นำมาใช้สิทธิแล้วทั้งหมด 152,888 หุ้น โดยใบสำคัญแสดงสิทธิ GL-W4 ที่ออกมามีจำนวนไม่เกิน 170,000,000 หน่วย โดยมีอายุของใบแสดงสิทธิไม่เกิน 2 ปี นับตั้งออกใบสำคัญแสดงสิทธิเมื่อวันที่ 2 ส.ค. 59  ซึ่งมีอัตราการใช้สิทธิ 1 : 1 (หลักทรัพย์:หลักทรัพย์อ้างอิง) โดยมีราคาใช้สิทธิอยู่ที่ 40.00 บาท โดยใบสำคัญแสดงสิทธิจะหมดอายุในวันที่ 31 ก.ค.61 และใช้สิทธิครั้งสุดท้ายได้ในวันที่ 31 ก.ค.61
ด้านราคา บริษัท กรุ๊ปลีส จำกัด (มหาชน) หรือ GL ล่าสุด ณ เวลา 15.52 น. ราคาอยู่ที่ 23.10 บาท บวก 1.30 บาท หรือ 5.96% สูงสุดที่ 23.20 บาท ต่ำสุดที่ 22.00 บาท มูลค่าซื้อขายที่ 618.56 ล้านบาท
ส่วนบริษัท กรุ๊ปลีส จำกัด (มหาชน) จัดสรรให้ผู้ถือหุ้นเดิม ครั้งที่ 8 หรือ GL-W4 ล่าสุด ณ เวลา 15.52 น. ราคาอยู่ที่ 7.70 บาท บวก 0.20 บาท หรือ 2.67% สูงสุดที่ 7.80 บาท ต่ำสุดที่ 7.60 บาท มูลค่าซื้อขายที่ 1.26 ล้านบาท